मिलिट्री हेयर कट

मिलिट्री हेयर कट बहुत कम रखरखाव वाला होता है, जो देखने में बेहद सुन्दर लगता है। इस हेयर कट में सिर के किनारों, पीछे तथा शीर्ष पर छोटे-छोटे बालों को रख कर यह कट दिया जाता है। मिलिट्री हेयर कट की बहुत सी शैलियाँ या प्रकार होते हैं। जिनको अलग-अलग नामों से जाना जाता है। जिसमें बज कट, फ्लैट टॉप कट, रेगुलेशन हेयर कट, तथा फेड हेयर कट इत्यादि नाम शामिल हैं। इस हेयर कट की सबसे खास विशेषता यह होती है कि यह हेयर कट बहुत ही शांत, ताज़ा, तथा आकर्षक मर्दाना लुक प्रदान करता है। 
अंगूठाकार|निक जोनस की फोटो बज कट हेयर स्टाइल में

 मिलिट्री हेयर कट के प्रकार : 

 १. बज कट : 
यह मिलिट्री हेयर कट के प्रकार का एक हिस्सा है जिसमे बालों को बहुत छोटा-छोटा तथा एक सामान लम्बाई में काटा जाता है, जिससे बज कट बनता है। इसे वे पुरुष ज्यादा पसंद करते हैं जो एक आसान रख रखाव वाली हेयर स्टाइल चाहते हैं, साथ ही जो उनको एक साफ व बोल्ड लुक प्रदान करे। यह हेयर कट कम हेयर लाइन्स वाले लोगों के बीच काफी लोकप्रिय है।

 २. फ्लैट टॉप हेयर कट : 
यह एक प्रकार का मिलिट्री हेयर कट है। यह उन लोगों के लिए ज्यादा अच्छा हेयर कट होता है जिनके बाल भारी होते हैं। इस कट में बालों को सीधा खड़ा करने के लिए ट्रिम किया जाता है और सिर के ठीक पार क्षैतिज रूप से काटा जाता है जिससे सिर के मध्य में यह फ्लैट टॉप जैसा दिखता है।

सबसे जरुरी बात इसमें सिर के शीर्ष पर बालों को काटा जाता है, जो सामने तथा साइड से देखने पर एक फ्लैट टॉप जैसा लुक बनाने के लिए सीधा स्टाइल किया जाता है।इस हेयर कट के शेप की फ़िक्र किये बगैर फ्लैट टॉप कट को आमतोर पर इलेक्ट्रिक क्लिपर्स से काटा जाता है। यह कट १९५० से १९६० के बीच बहुत लोकप्रिय था।आज भी यह हेयर कट अक्सर नाई की दुकान पर एक ज्ञात मानक शैली में व्याप्त है। 

 ३. रेगुलेशन हेयर कट : 
यह एक प्रकार का मिलिट्री हेयर कट है, जो अपने साइड पार्टिंग हेयर स्टाइल के लिए बहुत प्रसिद्ध है।  इसमें ऊपरी बालों की चिकनी सुव्यवस्थित बाइंडिंग होती है, इसके साथ ही साथ किनारे तथा पीठ की तरफ के बालों को छोटा काटा जाता है लेकिन शेव नहीं किया जाता है। जिससे यह कट और निखर कर आता है। यह एक क्लासिक मिलिट्री लुक लिए हुआ हेयर कट है, जो अभी भी चलन में है। इसके सही रखरखाव के लिए नियमित रूप से बाल कटवाना जरुरी होता है।
अंगूठाकार|          फेड हेयर कट

 ४. फेड हेयर कट : 
यह भी मिलिट्री हेयर कट का ही एक रूप होता है जिसे बॉय कट के रूप में जाना जाता है। इसमें सिर के बालों को पीछे तथा किनारों को बहुत छोटे ट्रिम करते हैं, जबकि सिर के ऊपर के बाल नीचे के बालों से थोड़ा अधिक घने होते हैं। इस हेयर कट का इस्तेमाल पूरी दुनिया में मिलिट्री में आये नए सैनिक ज्यादा करते हैं।

फेड हेयर कट के ३ स्टाइल होते हैं। जो क्रमशः हाई फेड हेयर कट, मिड फेड हेयर कट, तथा लो फेड हेयर कट के रूप में होते हैं। फेड हेयर कट के इन तीनो स्टाइल में बालों को कानों के ऊपर तथा सिर के पीछे की ओर जीरो लेवल में काटा जाता है। जो चेहरे को एक क्लीन और शार्प लुक प्रदान करता है। इस हेयर कट में बालों की केयर करना आसान हो जाता है। यदि आपका चेहरा पतला है तो आपको ये कट नहीं करवाना चाहिए। यह कट थोड़ा भरे चेहरे तथा अच्छी जॉ लाइन के साथ ज्यादा आकर्षक दिखाई देता है। 

 संदर्भ :